ตลาดหุ้นเอเชียดีดตัวขึ้นเช้านี้ หลังดาวโจนส์พุ่ง ขานรับผลประกอบการบจ.แข็งแกร่ง
ตลาดหุ้นเอเชียดีดตัวขึ้นเช้านี้ หลังดาวโจนส์พุ่ง ขานรับผลประกอบการบจ.แข็งแกร่ง-สภาผู้แทนฯสหรัฐผ่านร่างกฎหมายปฏิรูปภาษี
17 พ.ย. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังจากที่ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ ขานรับผลประกอบการที่แข็งแกร่งของบริษัทจดทะเบียนรายใหญ่ ซึ่งรวมถึงวอลมาร์ท และซิสโก ซิสเต็มส์ นอกจากนี้ ตลาดยังได้รับปัจจัยหนุนหลังจากสภาผู้แทนราษฎรสหรัฐมีมติผ่านร่างกฎหมายปฏิรูปภาษีของพรรครีพับลิกัน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,603.30 จุด เพิ่มขึ้น 252.18 จุด, +1.13% ดัชนี SSE Composite ตลาดหุ้นจีนเปิดวันนี้ที่ 3,392.68 จุด ลดลง 6.57 จุด, -0.19% ดัชนี HSI ตลาดหุ้นฮ่องกงเปิดวันนี้ที่ 29,214.36 จุด เพิ่มขึ้น 195.60 จุด, +0.67% ดัชนี TAIEX ตลาดหุ้นไต้หวันเปิดวันนี้ที่ 10,673.43 จุด เพิ่มขึ้น 48.39 จุด, +0.46% ดัชนี KOSPI ตลาดหุ้นเกาหลีใต้เปิดวันนี้ที่ 2,546.05 จุด เพิ่มขึ้น 11.26 จุด, +0.44% ดัชนี FTSE STI ตลาดหุ้นสิงคโปร์เปิดวันนี้ที่ 3,365.70 จุด เพิ่มขึ้น 24.40 จุด, +0.73% ดัชนี FBMKLCI ตลาดหุ้นมาเลเซียเปิดวันนี้ที่ 1,720.81 จุด เพิ่มขึ้น 2.70 จุด, +0.16% ดัชนี PSE Composite ตลาดหุ้นฟิลิปปินส์เปิดวันนี้ที่ 8,274.89 จุด เพิ่มขึ้น 68.45 จุด, +0.83%
ทั้งนี้ สภาผู้แทนราษฎรสหรัฐมีมติด้วยคะแนนเสียง 227 ต่อ 205 ให้ผ่านร่างกฎหมายปฏิรูปภาษีของพรรครีพับลิกันเมื่อวานนี้ตามเวลาสหรัฐ โดยร่างกฎหมายดังกล่าวจะถูกส่งให้กับวุฒิสภาสหรัฐ เพื่อทำการพิจารณาเป็นลำดับต่อไป
โดย ร่างกฎหมายปฏิรูปภาษีของพรรครีพับลิกันมีเนื้อหาที่ครอบคลุมถึงการปรับลดภาษีเงินได้นิติบุคคลลงสู่ระดับ 20% จากปัจจุบันที่ระดับ 35% และการลดจำนวนขั้นบันไดของการคำนวณภาษีเงินได้บุคคลธรรมดา จาก 7 ขั้น เหลือเพียง 4 ขั้น คือ 12%, 25%, 35% และ 39.6%